Uzbekistan Airways 22 apreldan boshlab haftaning payshanba kunlari Toshkent – Nyu-York – Toshkent yo‘nalishi bo‘yicha muntazam reyslarni qayta joriy etadi. Hozirgi kunda har yakshanba kunlari ushbu yo‘nalishda muntazam aviaqatnovlar amalga oshirilmoqda. Toshkent – Nyu-York yo‘nalishi bo‘yicha aviachipta narxi xabar tayyorlangan vaqtda 6 million 401 ming so‘mdan, Toshkent – Nyu-York – Toshkent yo‘nalishi bo‘yicha aviachipta narxi esa 14 million 204 ming so‘mdan boshlanishi ko‘rsatilgan. Avvalroq, Uzbekistan Airways may oyidan boshlab Toshkent – Riga – Toshkent yo‘nalishi bo‘yicha har hafta amalga oshiriladigan aviaqatnovlar qayta tiklanishini e’lon qilgandi. 1 apreldan boshlab haftada bir marta Moskva – Toshkent yo‘nalishida doimiy parvozlar yo‘lga qo‘yiladi. Shuningdek, Uzbekistan Airways 28 martdan boshlab aksariyat yo‘nalishlarda yuklar uchun alohida haq ola boshladi.